ਵਰਸ਼ਾ ਵਰਮਨ
ਵਰਸ਼ਾ ਵਰਮਨ (ਜਨਮ 1 ਜੂਨ 1994) ਇੱਕ ਪੇਸ਼ੇਵਰ ਭਾਰਤੀ ਖੇਡ ਨਿਸ਼ਾਨੇਬਾਜ਼ ਹੈ। ਉਸਨੇ ਸ਼ਗੁਨ ਚੌਧਰੀ ਅਤੇ ਸ਼੍ਰੇਅਸੀ ਸਿੰਘ ਨਾਲ, ਔਰਤਾਂ ਦੇ ਡਬਲ ਟਰੈਪ ਟੀਮ ਮੁਕਾਬਲੇ ਵਿੱਚ ਇੰਚੀਓਨ ਵਿਖੇ 2014 ਦੀਆਂ ਏਸ਼ੀਅਨ ਖੇਡਾਂ ਵਿੱਚ ਕਾਂਸੀ ਦਾ ਤਗਮਾ ਜਿੱਤਿਆ। ਇਸ ਤਰ੍ਹਾਂ ਵਰਮਨ ਏਸ਼ੀਆਈ ਖੇਡਾਂ ਵਿੱਚ ਤਮਗਾ ਜਿੱਤਣ ਵਾਲੀ ਮੱਧ ਪ੍ਰਦੇਸ਼ ਦੀ ਪਹਿਲੀ ਖਿਡਾਰੀ ਬਣ ਗਈ। ਉਹ ਆਪਣੇ ਰਾਜ ਦੀ ਇਕਲੌਤੀ ਅਥਲੀਟ ਹੈ ਜਿਸ ਨੇ ਰਾਸ਼ਟਰਮੰਡਲ ਖੇਡਾਂ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ ਹੈ।  ਵਰਸ਼ਾ ਨੇ ਸੇਂਟ ਜੋਸੇਫ ਕੋ-ਐਡ ਸਕੂਲ, ਭੋਪਾਲ ਤੋਂ ਪੜ੍ਹਾਈ ਕੀਤੀ। ਵਰਸ਼ਾ ਨੇ ਕੇਂਦਰੀ ਸੈਕੰਡਰੀ ਸਿੱਖਿਆ ਬੋਰਡ ਦੀ ਬਾਰ੍ਹਵੀਂ ਜਮਾਤ ਦੀਆਂ ਪ੍ਰੀਖਿਆਵਾਂ ਦੇ ਅਜਮੇਰ ਖੇਤਰ ਵਿੱਚ ਪਹਿਲੇ ਰੈਂਕ ਅਤੇ 97.2% ਨਾਲ ਪੂਰੇ ਦੇਸ਼ ਵਿੱਚ ਚੌਥਾ ਸਥਾਨ ਪ੍ਰਾਪਤ ਕੀਤਾ। ਉਸਨੂੰ ਉਸਦੇ ਸ਼ਾਨਦਾਰ ਪ੍ਰਦਰਸ਼ਨ ਲਈ 2013 ਵਿੱਚ ਵੱਕਾਰੀ ਏਕਲਵਯ ਅਵਾਰਡ ਸਨਮਾਨਿਤ ਕੀਤਾ ਗਿਆ ਹੈ।